31976R2971
L 339/17
JURNALUL OFÍCIAL AL UNIUNII EUROPENE
REGULAMENTUL (CEE) NR. 2971/76 AL COMISIEI
din 7 decembrie 1976
de modificare a Regulamentului (CEE) nr. 315/68 și a Regulamentului (CEE) nr. 537/70 în ceea ce privește standardele de calitate pentru bulbii de Iris danfordiae și Iris reticulata
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 234/68 al Consiliului din 27 februarie 1968 de stabilire a organizării comune a piețelor în sectorul plantelor vii și al produselor de floricultură (1), în special articolul 4,
având în vedere Regulamentul (CEE) nr. 315/68 al Consiliului din 12 martie 1968 de stabilire a standardelor de calitate pentru bulbi, cepe și tuberculi de flori (2), modificat ultima dată de Regulamentul (CEE) nr. 949/75 (3), în special articolul 2 alineatul (2),
întrucât Regulamentul (CEE) nr. 315/68 a stabilit standardele de calitate pentru bulbii, cepele și tuberculii de flori; întrucât experiența dobândită demonstrează că tehnicile de producție actuale, precum și cultivarii și hibrizii de Iris reticulata aflați în vânzare, fac necesară adaptarea calibrelor minime pentru bulbii de Iris danfordiae și Iris reticulata;
întrucât Regulamentul (CEE) nr. 537/70 al Comisiei din 23 martie 1970 (4) a autorizat statele membre să ia măsuri derogatorii de la anumite criterii ale standardelor de calitate care se aplică exporturilor de bulbi, cepe și tuberculi de flori în țări terțe; întrucât, în ceea ce privește Iris reticulata, cerințele comerciale din anumite țări terțe s-au armonizat cu cele care există în interiorul Comunității; întrucât este necesar, în consecință, să se elimine autorizația acordată statelor membre pentru produsul în cauză;
întrucât măsurile prevăzute în prezentul regulament sunt în conformitate cu avizul Comitetului de gestionare a plantelor vii și a produselor de floricultură,
ADOPTĂ PREZENTUL REGULAMENT:
Articolul 1
În tabelul din capitolul III al anexei la Regulamentul (CEE) nr. 315/68:
-
în rândul Iris danfordiae:
-
cifra „4,5 cm” din coloana calibrului minim se înlocuiește cu „5,0 cm”;
-
categoriile de calibrare „4,5-5,5” și peste se înlocuiesc cu indicația „-”;
-
în rândul Iris reticulata, cuvintele „cultivarii și hibrizii săi” se adaugă în coloana „Produs, denumire botanică”.
Articolul 2
(1) La articolul 1 din Regulamentul (CEE) nr. 537/70, termenii „Iris reticulata” se elimină.
(2) La anexa la Regulamentul (CEE) nr. 537/70, dispozițiile privind Iris reticulata se elimină.
Articolul 3
Prezentul regulament intră în vigoare la 1 iulie 1977.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 decembrie 1976.